
VÉLEMÉNY
A Nőjogi és Esélyegyenlőségi Bizottság felkéri a Költségvetési Ellenőrző Bizottságot mint illetékes bizottságot, hogy állásfoglalásra irányuló indítványába foglalja bele a következőket:
<RepeatBlock-Dec>
A.	mivel a nemek közötti egyenlőség, illetve az egyenlőtlenségek felszámolása az EU alapvető értékei, amelyeket az Európai Unióról szóló szerződés 2. cikke is rögzít; mivel az Unió elkötelezett amellett, hogy az Európai Unió működéséről szóló szerződés 8. cikkében foglaltaknak megfelelően valamennyi tevékenysége során előmozdítsa a nemek közötti egyenlőséget, ezáltal létrehozva a nemek közötti egyenlőség általános érvényesítésének és a nemek közötti egyenlőség szempontját érvényesítő költségvetés-tervezésnek az elvét; 
B.	mivel a 249. cikk értelmében az Elnökség a nemek közötti egyenlőségre vonatkozó cselekvési tervet fogad el annak érdekében, hogy a nemi dimenziót a Parlament valamennyi tevékenységébe beépítse; 
C.	mivel a nemek közötti egyenlőség és a nők valamennyi politikai döntéshozatalban való egyenlő és érdemi részvétele a működő demokrácia előfeltétele; mivel jelenleg nők töltik be a parlamenti helyek 39%-át, szemben a nemzeti parlamentekben világszerte jellemző 27%-kal; mivel a nők továbbra is alulreprezentáltak a döntéshozatalban; mivel a 2024-es választások a korábbiakhoz képest visszalépést jelentettek: 278 nőt választottak meg, ami a 2019. évihez képest valamivel alacsonyabb szám, 1979 óta pedig az első csökkenést jelenti; mivel a nemek közötti egyensúly jelentősen eltér a Parlament nemzeti küldöttségei között, ami a tagállamok közötti tartós egyenlőtlenségekre utal;
D.	mivel a női politikusok nagyobb mértékű gyűlölettel, zaklatással és megfélemlítéssel szembesülnek, mint férfi társaik, különösen akkor, ha fiatalok, és a nők jogai és a nemek közötti egyenlőség mellett szállnak síkra; mivel ez gyakran magában foglalja a nemi alapú bántalmazást és a célzott nemi alapú dezinformációt – amely szándékosan a nőket, különösen a közéletben látható nőket célzó dezinformáció –, valamint a biztonságukat fenyegető veszélyeket; mivel ezek a támadások jelentős akadályokat gördítenek a nők politikai életben való egyenlő részvétele elé; mivel ez akadályozza a nők politikai részvételét, és ezáltal gyengíti demokráciáinkat úgy, hogy csökkenti reprezentatív jellegüket;
E.	mivel a nők egyes bizottságokban még mindig alulreprezentáltak, míg más bizottságokban felülreprezentáltak; mivel a Parlamentben jelenleg a 24 állandó bizottság és albizottság közül 7 bizottságnak van női elnöke, beleértve néhány hagyományosan férfiak által dominált bizottságot is; mivel a 48 parlamenti küldöttség közül csak 11 elnöke nő; mivel 1979 óta 31 parlamenti elnök volt, akik közül csak 3 volt nő; mivel továbbra is aggodalomra ad okot, hogy a nők az EU legmagasabb intézményi szintjén alulreprezentáltak a vezetői pozíciókban; mivel a Parlament 14 alelnöke közül 7 nő, akik tehát e felsővezetői pozíciók 50%-át töltik be;
F.	mivel a Parlament még nem állapított meg apasági és szülői szabadságot a képviselők számára, annak ellenére, hogy ígéretes lépést lett azzal, hogy lehetővé tette a női képviselők számára, hogy szülés előtt és után meghatalmazott útján szavazzanak;
G.	mivel a nemek közötti egyenlőségnek a Parlamenten belül a személyzetre is vonatkoznia kell; mivel egyenlőtlenségek állnak fenn a személyzet, az akkreditált parlamenti asszisztensek és a gyakornokok szakmai előmenetele, fizetési fokozatai és munkahelybiztonsága terén; mivel a Parlament önálló intézményként és munkáltatóként felelős annak biztosításáért, hogy belső igazgatása, személyzeti politikája, zaklatás elleni kerete és munkakörülményei hatékonyan megelőzzék és kezeljék a megkülönböztetést és a nemi alapú erőszakot, továbbá előmozdítsák a nemek közötti egyenlőséget;
H.	mivel a Parlamentnek jó példával kell elöl járnia a nemek közötti egyenlőség terén is; mivel a példamutatás jegyében a Parlament részvétele az „Orange the World” elnevezésű globális kampányban, beleértve a Parlament épületének szimbolikus megvilágítását és a narancssárga zászlók kihelyezését, egy jól látható kifejeződése a nemi alapú erőszak felszámolása iránti elkötelezettségének, és elismeri hogy fontos felhívni a nyilvánosság figyelmét, illetve a Parlamentet a nemi alapú erőszak elleni küzdelem platformjaként használni;
1.	üdvözli a nemek közötti egyenlőség általános érvényesítése és a költségvetés-tervezés terén elért eredményeket, valamint a nemek közötti egyenlőségre vonatkozó 2025. évi cselekvési terv elfogadását; kéri, hogy ezt a cselekvési tervet hozzák nyilvánosságra, és a nemek közötti egyenlőségre vonatkozó cselekvési terv ütemterve révén gyorsan hajtsák végre, valamint az elért eredményeket nyomon követő rendszeres jelentésekkel alaposan értékeljék; sajnálja, hogy a benne foglalt intézkedések többségét egyértelmű célértékek és kötelezettségek nélküli alapelvként fogalmazták meg; sürgeti a nemek közötti egyenlőség szempontját érvényesítő költségvetés-tervezés következetes alkalmazását a Parlament költségvetésében, valamint a nemek közötti egyenlőség általános érvényesítésére vonatkozó útmutató beépítését; üdvözli a nemek közötti egyenlőség általános érvényesítésével foglalkozó hálózat munkáját a Parlamentben; felszólít továbbá a nemek közötti egyenlőség érvényesítésének megerősítésére a parlamenti bizottságokban; hangsúlyozza a nemek közötti egyenlőség érvényesítésének fontosságát az új többéves pénzügyi keretről szóló tárgyalások során;
2.	ismételten arra kéri a Parlamentet, hogy hajtson végre ellenőrzést a nemek közötti egyenlőség jelenlegi helyzetének feltérképezése és ajánlások megfogalmazása érdekében a Parlament politikai és közigazgatási tevékenységeiben is; kiemeli, hogy ennek az ellenőrzésnek ki kell terjednie a Nemek Közötti Egyenlőség Európai Intézete által kidolgozott „a nemek közötti egyenlőség szempontját érvényesítő parlamenti eszköztár” valamennyi területére és mutatójára, és azonosítania kell azokat a szabályokat, amelyek megkönnyítik vagy gátolják a nemek közötti egyenlőséget az egyes elemzett szempontok esetében, azzal a céllal, hogy információval szolgáljon a nemek közötti egyenlőségre vonatkozó, készülő ütemtervhez;
3.	felhívja az elnököt, hogy vizsgálja meg a női képviselők számának 2024-es csökkenését, és finanszírozzon olyan kampányokat, amelyek arra ösztönzik a nőket, hogy belépjenek az uniós politikába; sürgeti a nemzeti pártokat, hogy a paritás eléréséig fogadjanak el a nemek szempontjából kiegyensúlyozott intézkedéseket, például a listán szereplő férfiak és nők váltakozó sorrendjét (cipzárelv) és/vagy nemi kvótákat; felhívja a Bizottságot, hogy erősítse meg a politikai vezetői szerepekben a nemek közötti egyensúly biztosítására vonatkozó szabályokat; sajnálatosnak tartja, hogy az uniós intézményeken belül nem állnak rendelkezésre mennyiségi és minőségi adatok a nemek közötti egyenlőség általános érvényesítéséről a különböző pozíciókat betöltő nők számára vonatkozó adatokon túl; ezért átfogó, nemek szerint lebontott statisztikák összeállítására szólít fel; elkötelezi magát a nemek közötti egyenlőségre vonatkozó minőségi mutatók létrehozása mellett a nemek szerint lebontott adatgyűjtés javítása és a nemek közötti egyenlőség további javítása érdekében;
4.	szigorúbb szabályokat kér a nemi alapú gyűlöletbeszéd és a nemi alapú dezinformáció elleni küzdelem és azok megelőzése érdekében; sajnálattal veszi tudomásul az akkreditált parlamenti asszisztensek elleni zaklatás magas arányát, beleértve a szexuális zaklatást is; megismétli, hogy a zaklatással szembeni zéró tolerancia politikájára van szükség a munkatársak jóllétének védelme érdekében, és ez minden munkáltató kötelessége; célzott érzelmi és jogi támogatást kér az akkreditált parlamenti asszisztensek, a személyzet, a gyakornokok és a zaklatással, megfélemlítéssel és gyűlölettel szembesülő képviselők számára; felszólít a panaszok benyújtására és a zaklatással kapcsolatos viták időben történő kezelésére szolgáló keret megerősítésére; független mechanizmus létrehozását és külső auditálást szorgalmaz a zaklatás ellen; kéri, hogy a Parlament Elnöksége folytassa a Parlament zaklatásra vonatkozó szabályainak reformját azáltal, hogy külső és független szakértőket és külső auditálást von be a munkahelyi zaklatással és annak megelőzésével foglalkozó tanácsadó bizottságba, és bővíti az áldozatok számára elérhető pszichológusok és támogatási mechanizmusok körét;
5.	hangsúlyozza, hogy a faji megkülönböztetésnek kitett, fiatal, feminista, LMBTIQ+ vagy kisebbségi háttérrel rendelkező női képviselők aránytalan mértékű digitális és politikai erőszakkal szembesülnek, és célzott védelmi intézkedéseket igényelnek;
6.	felhívja a bizottságokat, hogy törekedjenek a nemek közötti jobb egyensúlyra, többek között a vezetői pozíciók összetételében; felhívja az elnököt és az Elnökséget, hogy biztosítsák a horizontális képviseletet és a nemek közötti egyensúlyt a plenáris ülések valamennyi eljárása során, a bizottságokban és a küldöttségekben egyaránt; felhívja a képviselőcsoportokat, hogy a koordinátorok, előadók, árnyékelőadók kinevezése és a felszólalási idő elosztása során vegyék figyelembe a nemek közötti egyenlőséget, és érvényesítsék a nemi kvótákat; kéri, hogy hozzanak intézkedéseket a horizontális egyenlőtlenségek kezelésére a nemek közötti egyensúly biztosítása érdekében a különböző bizottságokban; ösztönzi több férfi bevonását a FEMM bizottságba, beleértve azokat is, akik szövetségesként aktívan támogatják a nemek közötti egyenlőséget, a közös felelősség előmozdítása és a nők és lányok egyenlőségének gyakorlati elősegítése érdekében, továbbá szorgalmazza, hogy vessenek véget a nemek szerinti koncentrációnak a portfóliókban;
7.	kéri, hogy tegyenek lépéseket a „nőbarát” munkakörnyezet biztosítása érdekében a férfiközpontú munkamódszerek megváltoztatása és a zaklatás elleni küzdelem révén;
8.	üdvözli a női képviselők szülés előtti és utáni, meghatalmazott útján történő szavazásával kapcsolatos álláspontot; kéri, hogy a meghatalmazott útján történő szavazást terjesszék ki valamennyi új szülőre, és kéri, hogy vezessenek be egyenlő, át nem adható szülési, apasági és szülői szabadságot a képviselők számára;
9.	üdvözli a Parlament egyenlőség iránti elkötelezettségét, és üdvözli, hogy támogatja az olyan kulcsfontosságú politikai szempontokat, mint a meghatalmazott útján történő szavazás joga a női képviselők számára szülés előtt és után; kéri, hogy kezeljék prioritásként és erősítsék tovább a személyzet számára a munka és a magánélet közötti jobb egyensúly biztosítására irányuló erőfeszítéseket, és vezessenek be intézkedéseket a lecsatlakozáshoz való jog végrehajtására;
10.	sajnálattal veszi tudomásul az akkreditált parlamenti asszisztensek elleni zaklatás magas arányát, beleértve a szexuális zaklatásokét is; felszólít a panaszok benyújtására és a zaklatással kapcsolatos viták időben történő kezelésére szolgáló keret megerősítésére;
11.	felhívja az Elnökséget és a főtitkárt, hogy az egyenlőtlenségek azonosítása és korrekciója érdekében nemek szerint lebontott adatokat terjesszenek elő a személyzetre, a felső- és középvezetői álláshelyekre, a szerződéstípusokra, a távmunkára és a rugalmas munkafeltételekre, valamint a Parlament igazgatásán belüli zaklatásellenes intézkedésekre és panasztételi eredményekre vonatkozóan; egyértelmű, határidőhöz kötött célok kitűzésére szólít fel a nemek közötti egyensúly elérése érdekében a Parlament igazgatásának valamennyi vezetői szintjén, beleértve a főigazgatókat és az osztályvezetőket is;

12.	elismeri, hogy a Parlament platformként szolgál a nemek közötti egyenlőséggel, például a mentális egészséggel kapcsolatos kérdésekkel foglalkozó kiállítások és nyilvános rendezvények számára, előmozdítva a párbeszédet, a tudatosságot és az inkluzív képviseletet az egész intézményben és a szélesebb nyilvánosság szemében; e tekintetben megjegyzi, hogy koronázási ünnepséget szerveztek a rák ellen küzdő nők tiszteletére; felhívja az elnököt, hogy tanúsítson óvatosságot az Európai Unió értékeivel ellentétes kezdeményezések finanszírozása tekintetében; üdvözli, hogy a Parlamentet platformként használják a nemi alapú erőszakkal és a kapcsolati erőszakkal kapcsolatos figyelemfelkeltésre, valamint hangsúlyozza azon uniós és parlamenti küldetések fontosságát, amelyek hozzájárulnak a nemek közötti egyenlőség előmozdításához, beleértve azokat is, amelyek támogatást, védelmet és alapvető szolgáltatásokat nyújtanak a konfliktushelyzetekben és konfliktus utáni helyzetekben szexuális erőszak áldozatává vált nők és lányok számára; üdvözli a nemek közötti egyenlőség hetére és a nemzetközi nőnapra vonatkozó parlamenti kezdeményezéseket;
13.	hangsúlyozza a női menstruációs termékek – a képviselők és a személyzet támogatása érdekében történő – rendelkezésre állásának fontosságát; javított akadálymentességet kér a Parlamenten belül – ideértve valamennyi közterületet is – a fogyatékossággal élő képviselők, személyzet és látogatók számára, különös tekintettel a nőkre és lányokra.
</RepeatBlock-Dec>

[bookmark: FootprintPageAD]MELLÉKLET: NYILATKOZAT AZ ÉSZREVÉTELEKRŐL
<FootprintIntro>A vélemény előadója kizárólagos felelősségi körében kijelenti, hogy véleményébe nem foglalt bele a kötelező átláthatósági nyilvántartásról szóló intézményközi megállapodás[footnoteRef:1] hatálya alá tartozó olyan érdekképviselőktől vagy harmadik országok hatóságainak – többek között ezen országok diplomáciai képviseleteinek és nagykövetségeinek – olyan képviselőitől kapott észrevételeket, akiket vagy amelyeket az eljárási szabályzat I. mellékletének 8. cikke értelmében fel kell tüntetni ebben a mellékletben.</FootprintIntro> [1:  Intézményközi megállapodás (2021. május 20.) az Európai Parlament, az Európai Unió Tanácsa és az Európai Bizottság között a kötelező átláthatósági nyilvántartásról (HL L 207., 2021.6.11., 1. o., ELI: http://data.europa.eu/eli/agree_interinstit/2021/611/oj).] 

